Սամվել Բաբայանի պաշտպան Ավետիս Քալաշյանն էլ հանդես եկավ հայտարարությամբ և ասաց, որ մեղադրող կողմը ոչ մի կերպ չի հիմնավորել առաջադրված մեղադրանքը. «Սանասար Գաբրիելյանը գումար է ուզում Սամվել Բաբայանից «Իգլայի» համար, սակայն վերջինս ոչ մի գումար չի տալիս, Բաբայանի հետ հանդիպելուց հետո զանգում է ու ասում, որ զենքը պետք չի, սա ինչպե՞ս կմեկնաբանեք: Այսինքն, ոչ մի բան չի ապացուցվում: Մեղադրողը իր առարկություններով ընդամենը վերացական դատողություններ նշեց, որ մեղադրանքը հաստատված է, սակայն ոչ մի կոնկրետ փաստ չներկայացրեց, որը կապացուցեր առաջադրված մեղադրանքը»: